Sharks skuld die Reds ŉ yslike dankie | Maroela Media
Die Reds het ŉ groot klip uit die Sharks se pad gerol om vir die uitspeelrondes van die Superrugby-reeks te kwalifiseer toe hulle die Rebels Vrydag in Brisbane met 34-23 geklop het.
Die Rebels, wat nie eens ŉ bonuspunt verower het nie, het steeds 35 punte en is net drie punte voor die Sharks op die algehele puntelys. Hulle het reeds 15 wedstryde gespeel met net een wedstryd teen die Highlanders in Dunedin oor.
Wie sal ŉ geldjie op ŉ sukkelende Australiese span wat nie kan skrum nie, teen die Highlanders op hul tuisveld wil waag?
As die Sharks boonop Saterdag met die Stormers afreken, sal hulle bo die Rebels inskuif en kan hulle saam met die Lions vir die uitkloprondes kwalifiseer.
Die kragmeting in Brisbane was ŉ tipiese Australiese derby, besaai met foute, knaende onkantspel, skrums wat gereeld in duie gestort het en aggressie aan albei kante wat tot twee geelkaarte, en ook ŉ strafdrie vir die Reds, gelei het.
Reds (24) 34: Drieë: Izack Rodda, Filipo Daugunu, strafdrie (7 punte), Jono Lance. Doelskoppe: Lance (3). Strafdoele: Lance (2).
Rebels (17) 23: Drieë: Angus Cottrell, Jack Maddocks. Doelskoppe: Reece Hodge (2). Strafdoele: Hodge (3).
rebels Reds Superrugby
Hurricanes in binnebaan, Waratahs bevestig tuis-kwarteindplek
Die wedstryd van die Reds was in Brisbane gespeel…n tuis wedstryd vir hulle. Nie in Melbourne soos berig nie. Groete